b'\n_START_ARTICLE_\nHimagsikan ng Warsaw\n_START_PARAGRAPH_\nAng Himagsikan ng Warsaw (Polako: powstanie warszawskie., Ingles: Warsaw Uprising) ay isang pangunahing operasyong isinagawa ng Hukbong Bayan (Armia Krajowa, AK) ng Polonya sa huling bahagi ng Ikalawang Digmaang Pandaigdig, na may layuning palayain ang Warsaw, ang kabisera ng Polonya, mula sa Alemanyang Nazi. Isinagawa ang operasyon upang umayon ito sa oras na papasok ang Hukbong Pula ng Unyong Sobyet sa mga silanganing arabal (suburb) ng Warsaw, ngunit huminto ang mga Sobyet at nilupig ng mga Aleman ang himagsikan, na nagtagal ng 63 araw at nilabanan ng AK nang may kaunting tulong lamang mula sa labas.'